Ροκέ στους Θερινούς Ολυμπιακούς Αγώνες 1904

Το ροκέ (αγγλ.: roque) είναι αμερικανική παραλλαγή του δημοφιλούς στη Μεγάλη Βρετανία παιχνιδιού κροκέ (croquet). Υπήρξε ολυμπιακό άθλημα μόνο στην Ολυμπιάδα του 1904 στο Σαιντ Λούις. Διοργανώθηκε στο Φράνσις Φιλντ, το διάστημα 3-8 Αυγούστου 1904. Στη συνέχεια αφαιρέθηκε από το ολυμπιακό πρόγραμμα. 

Παίζεται σε περιφραγμένο αμμώδες γήπεδο με μπάλες παρόμοιες με του μπιλιάρδου, τις οποίες οι παίκτες επιδιώκουν να χτυπήσουν με ειδικά ξύλινα μπαστούνια. Σήμερα παίζεται από μικρό αριθμό παικτών στις Ηνωμένες Πολιτείες.

 Συμμετέχουσες χώρες 
Συμμετείχαν μόνο τέσσερις αθλητές, όλοι από τις Ηνωμένες Πολιτείες.

  Ηνωμένες Πολιτείες (4)

 Σύνοψη αγωνίσματος 
Οι τέσσερις αθλητές που έλαβαν μέρος ήταν οι: Τσαρλς Μπράουν, Σμιθ Στρίτερ, Τσαρλς Τζέικομπους και Γουίλιαμ Τσάλφαντ.

Συνολικά διεξήχθησαν δώδεκα αγώνες, όπου κάθε αθλητής αντιμετώπισε από δύο φορές τους υπόλοιπους. Ο Τζέικομπους είχε 5 νίκες και μόλις 1 ήττα και κατέκτησε το χρυσό μετάλλιο. Ο Στρίτερ με 4 νίκες και 2 ήττες πήρε το ασημένιο, ενώ ο Μπράουν (με 2 νίκες και 4 ήττες) το χάλκινο. Ο Τσάλφαντ έμεινε στην τελευταία θέση με μόλις 1 νίκη.

 Ημερομηνία  Νικητής  Σκορ  Ηττημένος 03/08/1904   Σμιθ Στρίτερ 32-07  Γουίλιαμ Τσάλφαντ 04/08/1904  Τσαρλς Τζέικομπους 32-23  Τσαρλς Μπράουν 05/08/1904  Τσαρλς Τζέικομπους 32-09   Γουίλιαμ Τσάλφαντ  Τσαρλς Τζέικομπους 32-18  Σμιθ Στρίτερ  Σμιθ Στρίτερ 32-18   Τσαρλς Μπράουν 06/08/1904  Τσαρλς Τζέικομπους 32-14  Τσαρλς Μπράουν  Σμιθ Στρίτερ 32-27   Τσαρλς Τζέικομπους  Τσαρλς Μπράουν 32-09   Γουίλιαμ Τσάλφαντ 08/08/1904  Τσαρλς Τζέικομπους 32-09  Γουίλιαμ Τσάλφαντ  Σμιθ Στρίτερ 32-26   Γουίλιαμ Τσάλφαντ  Τσαρλς Μπράουν 32-10   Σμιθ Στρίτερ  Γουίλιαμ Τσάλφαντ 32-09   Τσαρλς Μπράουν

 Τελική κατάταξη 
 Κατάταξη  Αθλητής  Χώρα  Νίκες  Ήττες 1  Τσαρλς Τζέικομπους   Ηνωμένες Πολιτείες  5  1 2  Σμιθ Στρίτερ   Ηνωμένες Πολιτείες  4  2 3  Τσαρλς Μπράουν   Ηνωμένες Πολιτείες  2  4 4  Γουίλιαμ Τσάλφαντ   Ηνωμένες Πολιτείες  1  5
Πηγή: Sports Reference.

 Πίνακας μεταλλίων 

 1   Ηνωμένες Πολιτείες  1  1  1  3 Σύνολο (1 χώρα)  1  1  1  3
 Δείτε επίσης 
 Κροκέ στους Ολυμπιακούς Αγώνες

 Παραπομπές 

 Πηγές 
 Λίστα νικητών μεταλλίων (Διεθνής Ολυμπιακή Επιτροπή)


Κατηγορία:Αθλήματα Θερινών Ολυμπιακών Αγώνων 1904
Κατηγορία:Αθλήματα στους Θερινούς Ολυμπιακούς Αγώνες